ಆರೋಗ್ಯಕರವಾದ ಸೊಪ್ಪಿನ ಸಾರು ಮಾಡುವ ವಿಧಾನ

ಊಟಕ್ಕೆ ಯಾವ ಸಾಂಬರ್‌ ಮಾಡಬೇಕು ಎನ್ನುವ ಯೋಚನೆ ಇದ್ದೆ ಇರುತ್ತದೆ. ಅನ್ನ ಮಾಡಿ ಸಾರು ಮಾಡುವ ಯೋಚನೆ ಇದ್ದರೆ ಇಂದು ಸೊಪ್ಪಿನ ಸಾರು ಮಾಡಿ ಸಖತ್‌ ರುಚಿ ಮತ್ತು ಆರೋಗ್ಯಕ್ಕೂ ಒಳ್ಳೆಯದಾಗಿದೆ. ಸಾರು ಮಾಡುವುದು ಸುಲಭ ಮತ್ತು ಸರಳವಾಗಿದೆ.
ಬೇಕಾಗುವ ಸಾಮಗ್ರಿಗಳು:
* ಮೂಲಂಗಿ ಸೊಪ್ಪು(ನಿಮಗೆ ಬೇಕಾದ ಸೋಪ್ಪು ಆಯ್ಕೆ ಮಾಡಿಕೊಳ್ಳಿ)
* ಟೊಮೆಟೋ-2
* ಈರುಳ್ಳಿ-1
* ಅರಿಶಿಣ- 1ಚಮಚ
* ರುಚಿಗೆ ತಕ್ಕಷಟು ಉಪ್ಪು
* ಬೆಲ್ಲ- 1 ಚಮಚ
* ತೊಗರಿ ಬೇಳೆ – ಅರ್ಧ ಕಪ್
* ಅಡುಗೆ ಎಣ್ಣೆ- ಅರ್ಧ ಕಪ್
* ದನಿಯಾ – ಸ್ವಲ್ಪ
* ಜೀರಿಗೆ – 1 ಚಮಚ
* ಉದ್ದಿನ ಬೇಳೆ- 4 ಚಮಚ
* ಮೆಂತ್ಯ ಬೀಜಗಳು- ಸ್ವಲ್ಪ
* ಒಣಗಿದ ಕೆಂಪು ಮೆಣಸಿನಕಾಯಿ- 4 ರಿಂದ 5
* ಕರಿಬೇವಿನ ಎಲೆಗಳು- ಸ್ವಲ್ಪ
* ತೆಂಗಿನಕಾಯಿ ತುರಿ- ಅರ್ಧ ಕಪ್
* ಹುಣಸೆ ಹುಳಿ- ಸ್ವಲ್ಪ
* ಲವಂಗ, ಬೆಳ್ಳುಳ್ಳಿ-2
* ಸಾಸಿವೆ- 1 ಚಮಚ

ಮಾಡುವ ವಿಧಾನ:
* ಮೂಲಂಗಿ ಸೊಪ್ಪು, ಟೊಮೆಟೊ, ಈರುಳ್ಳಿ, ಅರಿಶಿಣ, ನೀರು ಮತ್ತು ಟೀಸ್ಪೂನ್ ಉಪ್ಪು ಸೇರಿಸಿ ಚೆನ್ನಾಗಿ ಬೇಯಿಸಿಕೊಳ್ಳಬೇಕು.

* ಬಾಣಲೆಯಲ್ಲಿ ಅಡುಗೆ ಎಣ್ಣೆಯನ್ನು ಹಾಕಿ ಬಿಸಿ ಮಾಡಿ ಜೀರಿಗೆ, ಉದ್ದಿನ ಬೇಳೆ, ಮೆಂತೆ, ಒಣಗಿದ ಕೆಂಪು ಮೆಣಸಿನಕಾಯಿ ಮತ್ತು ಕೆಲವು ಕರಿಬೇವಿನ ಎಲೆಗಳನ್ನು ಹುರಿಯಬೇಕು. ಇದನ್ನೂ ಓದಿ: ಪನೀರ್ ಭುರ್ಜಿ ಮಾಡುವುದು ಹೇಗೆ ಗೊತ್ತಾ?

* ಹುರಿದ ಮಸಾಲೆಗಳು, ತೆಂಗಿನಕಾಯಿ, ಹುಣಸೆಹಣ್ಣು ಮತ್ತು 1 ಲವಂಗ ಬೆಳ್ಳುಳ್ಳಿ ಸೇರಿಸಿ ಮಸಾಲೆ ರುಬ್ಬಿಕೊಳ್ಳಬೇಕು.
* ಮಸಾಲಾ ಪೇಸ್ಟ್ ಹಾಗೂ ಬೇಯಿಸಿದ ಮೂಲಂಗಿ ಸೊಪ್ಪು, ಬೆಲ್ಲ, ಉಪ್ಪು, ಬೇಯಿಸಿದ ತೊಗರಿ ಬೇಳೆ ಸೇರಿಸಿ ಮಿಶ್ರಣ ಮಾಡಬೇಕು.
* ಬೇಯಿಸಿದ ತೊಗರಿ ಬೇಳೆ ಸೇರಿಸಿ ಕುದಿಸಬೇಕು. ಇದನ್ನೂ ಓದಿ: ಕ್ಯಾಪ್ಸಿಕಂ ಚಟ್ನಿ ಮಾಡಿ ಅಕ್ಕಿ ರೊಟ್ಟಿ ಜೊತೆಗೆ ಸೂಪರ್

* ಈಗ ಅಡುಗೆ ಎಣ್ಣೆ, ಸಾಸಿವೆ, ಕೆಂಪು ಮೆಣಸಿನಕಾಯಿ, ಕರಿಬೇವಿನ ಎಲೆಗಳನ್ನು ಬಿಸಿ ಮಾಡಿ.
* ಕುದಿಯುತ್ತಿರುವ ಸಾರಿನ ಮೇಲೆ ಒಗ್ಗರಣೆ ಹಾಕಿ ಚೆನ್ನಾಗಿ ಮಿಶ್ರಣ ಮಾಡಿದರೆ ಸಾರು ಸಿದ್ಧವಾಗುತ್ತದೆ.